Бабіруса

БабірусаНапісанне Бабіруса ў адпаведнасці з БЭ ў 18 тамах., Т.2. Мн., 1996, С.182 (Babyrousa babyrussa) — парнакапытнае млекакормячае сямейства свіных. Яна настолькі адрозніваецца ад іншых свінняў, што як правіла вылучаецца ў асобнае падсямейства, у якім з’яўляецца адзіным сучасным прадстаўніком.

 Назва 
Слова «бабіруса» — малайскага паходжання; яно азначае «свіння-алень». У арыгінале яно пішацца асобна і з адной літарай «з» (babi rusa).

 Апісанне 
Даўжыня цела да 1 м. Мае адносна маленькую галаву, кароткія вушы, высокія і тонкія ногі. Верхнія іклы ў самцоў да 30 cм, загінаюцца назад. Скура маршчыністая з рэдкім шчаціннем.  

 Пашырэнне 
Сустракаецца на в-ве Сулавесі і бліжэйшых астравах (Малайскі архіпелаг). Трымаецца забалочаных лясоў і прыбярэжных зараснікаў. 

 Асаблівасці біялогіі 
Актыўная ўначы. Корміцца лісцем травяністых раслін. 

Нараджае двое аднаполых парасят.

 Паляванне і ахова 
Аб’ект палявання (мяса, скура, іклы). Занесена ў Чырвоную кнігу МСАП. 

 Спасылкі 

 Спосаб жыцця бабірусы ; на інданезійскай мове

Катэгорыя:Свінні
Катэгорыя:Жывёлы, апісаныя ў 1758 годзе
Катэгорыя:Сысуны Азіі
Катэгорыя:Эндэмікі Інданезіі